is is en is en is en ca is is sv fi is is is is is is is is is is is is is en nl is de fr en el de en el en en es es pt el pt is pt ceb is is ca es es is is id is is is es en es en pt is is is is de is nl ml is is ga nb is is is is en it en en en en is is is is sv is cs is is id is is is is es is is is sk is is cs sk en is is en war is en en cs en en en en fr en sk en en sv fr de de fr fr fr sv en fr en ja fr de fr es nb fr de en en sv de de fr en fr it fr en is is is is en en is
Glútenlausar pönnukökur – Konan sem kyndir ofninn sinn
"We have more than enough masterpieces. What we need is a better standard of ordinariness."
Það er komið sumar á svölunum hjá mér. Jæja, kannski ekki hásumar, en svalagróðurinn minn hefur tekið vel við sér, það styttist í að ég geti farið að nota sum salötin sem ég er að rækta, kryddjurtirnar eru í góðum gír, runnarnir eru sumir á leiðinni að blómstra og það eru farin að koma blóm á jarðarberjaplönturnar. Og mig er farið að langa í pönnukökur með jarðarberjum. Það verður nú ekki strax – ekki með heimaræktuðum jarðarberjum allavega – en mér datt þessi pönnukökuppskrift í hug.
Þessar pönnukökur eru glútenlausar og sykurlausar en sósan er hins vegar ekki sykurlaus – auðvitað má nota aðrar sósur líka og ef ég væri að gera þetta fyrir sjálfa mig myndi ég sennilega bara nota svolítið sykurlaust berjamauk og svo rjóma með berjunum. En ég var ekki að gera þær fyrir mig, þetta var fyrir pönnuköku-, lummu- og vöffluþátt sem ég gerði fyrir MAN – ég hef áður birt uppskriftir úr þessum þætti, hér, hér, hér, hér, hér, hér og hér – ég held að þetta sé sú seinasta en er ekki alveg viss.
Í þessu tilviki gerði ég karamellusósu og notaði dulce de leche (niðursoðna, karamelliseraða mjólk sem má fá í  dósum eða krukkum), sem er ekki eins sæt og karamellusósan, sem ég lét líka fylgja uppskrift að og má nota í staðinn. En sú sem er á myndinni er dulce de leche-sósan.
En ég byrjaði á að bræða 50 g af smjöri í potti og hellti svo 400 ml af mjólk út í og lét hana volgna aðeins. Tók svo pottinn af hitanum og hellti mjólkur-smjörblöndunni í matvinnsluvélina. Þeytti þremur eggjum og einni teskeið af vanilluessens saman við.
Svo blandaði ég saman 175 g af bókhveiti, 60 g af kartöflumjöli og 1/4 tsk af salti, setti það út í og hrærði vel saman. Bætti við mjólk eftir þörfum til að soppan yrði hæfilega þykk (eins og venjuleg pönnukökusoppa. Hitaði svo pönnukökupönnuna, bræddi örlítið smjör á henni og steikti þunnar pönnukökur á báðum hliðum við meðalhita. Bar örlítið smjör á pönnuna á milli en það er kannski óþarfi.
Ég átti 250 g af dulce de leche í dós, afgang frá öðru, svo að ég notaði það bara, en það mætti vel komast af með minna og gera þá bara aðeins minni sósu.
Ég setti þetta í pott með 100 ml af rjóma, hitaði og hrærði þar til blandan var jöfn og slétt.
En svo má líka gera karamellusósu, til dæmis setja 100 g  af púðursykri, 100 ml af rjóma, 80 g af smjöri og 1/2 tsk af vanillu í pott, hita að suðu og láta malla þar til blandan er gullinbrún og farin að þykkna.
Svo tók ég nokkrar pekanhnetur og ristaði á þurri pönnu í nokkar mínútur en gætti þess að þær brynnu ekki. Bar þær svo fram með pönnukökunum, ásamt jarðarberjum og dulce de leche-sósu (eða karamellusósu).
Bókhveitipönnukökur með karamellusósu og pekanhnetum
50 g smjör, bráðið (og meira til steikingar)
400 ml mjólk, eða eftir þörfum
250 ml dulce de leche
1/2 tsk vanilluessens eða vanillusykur
Líkar við Hleð inn...
Skoða allar færslur eftir nannarognvaldar
Next Kebab og kartöflusalat
Færðu inn athugasemd Hætta við svar
Skrifaðu athugasemdina þína hér...
Skráðu umbeðnar upplýsingar að neðan eða smelltu á smámynd til að skrá þig inn:
Netfang (útfyllingar krafist) Póstfang verður ekki birt
You are commenting using your WordPress.com account. ( Log Out /  Breyta )
You are commenting using your Google account. ( Log Out /  Breyta )
You are commenting using your Twitter account. ( Log Out /  Breyta )
You are commenting using your Facebook account. ( Log Out /  Breyta )
Senda mér tilkynningar um nýjar athugasemdir í tölvupósti.
Senda mér tilkynningar í tölvupósti þegar nýjar færslur berast.
Ef maður er ekki á Spáni en langar í paellu …
Hálfgert carbonara – með laxi
Fljótlegt, gott og bara nokkuð hollt
Færslusafn Velja mánuð maí 2019 apríl 2019 mars 2019 febrúar 2019 janúar 2019 desember 2018 nóvember 2018 október 2018 september 2018 júlí 2018 júní 2018 maí 2018 mars 2018 febrúar 2018 janúar 2018 desember 2017 nóvember 2017 október 2017 september 2017 ágúst 2017 júlí 2017 júní 2017 mars 2017 febrúar 2017 janúar 2017 desember 2016 nóvember 2016 október 2016 september 2016 júní 2016 maí 2016 apríl 2016 mars 2016 febrúar 2016 janúar 2016 desember 2015 nóvember 2015 október 2015 september 2015 ágúst 2015 júlí 2015 júní 2015 maí 2015 apríl 2015 mars 2015 febrúar 2015 janúar 2015 desember 2014 nóvember 2014 október 2014 september 2014 ágúst 2014 júlí 2014 júní 2014 maí 2014 apríl 2014 mars 2014 febrúar 2014 janúar 2014 desember 2013 nóvember 2013 október 2013 september 2013 ágúst 2013 júlí 2013 júní 2013 maí 2013 apríl 2013 mars 2013 febrúar 2013 janúar 2013 desember 2012 nóvember 2012 október 2012 september 2012 ágúst 2012 júlí 2012 júní 2012 maí 2012
Flokkkar Velja flokk Annað kjöt Ýmislegt Bakkelsi Bakkelsi, ósætt bökur Brauð Drykkir Eftirréttir Fiskur Forréttir Fuglakjöt fyrir einn Grænmetisréttir Hakkréttir Kjöt Kjötréttir Korn og grjón lambakjöt Mauk og sultur Meðlæti nautakjöt Pastaréttir Salöt Sætindi Sósur Súpa Súpur Skelfiskur Smáréttir svínakjöt Uncategorized Unnin kjötvara vegan
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
%d bloggurum líkar þetta: